HDP rixmê heme hêrişan Rayraşîyayîşê Demokrasîyî yê Silivrî ame destpêkerdene. Hemsereka Pêroyî ya Partîya Demokratîke ya Şaran (HDP) Pervîne Buldane ke destpêkerdişê çalakîye de qisey kerd vat ma mîlyonî, şima nêeşkenê vernîya bîgêrê.
Buldane vat: ''Qedexeyî ra nêbîyêne ewro hezaran do raşt bikêrdene. Edirne de temsilkarê bi hezaran estê. Sere de Edirne xeylê zîndanan de wekîl û hemşaredar û embazê ma yê HDPyîjî ke mîlyonan temsîl kenê tede manenê. No rayraşîyayîşê azadîye û demokrasîyî yo. Ma mîlyonî, şima nêeşkenê bi qedexeyan  vernîya ma bîgêrê ma rê peyser geme bidê eştene.''
Badê qiseykerdişî Buldane û wekîlanê bînan verê xo da Zîndanê Edirne ke  hemserekê pêroyî yo verên yê HDPyî Selahattîn Demîrtaş û tepişteyê sîyasîyê bînî tede yê.
